**ROMÂNIA**

**JUDEŢUL SATU MARE**

**CONSILIUL JUDEŢEAN**

**DIRECȚIA DEZVOLTARE REGIONALĂ**

**Nr. \_\_\_\_\_\_\_\_\_\_\_\_\_\_\_\_\_\_\_**

**RAPORT DE SPECIALITATE**

**privind aprobarea Master Planului Actualizat în sectorul de apă și apă uzată**

**din județul Satu Mare**

Master Planul Actualizat reprezintă strategia de dezvoltare pentru județul Satu Mare în domeniul serviciilor de alimentare cu apă şi canalizare şi acoperă un orizont de timp de treizeci (30) de ani, începând din 2021 până în 2050. Prezentul document reprezintă actualizarea Master Planului și Planului de Investiții Prioritare pentru județul Satu Mare – versiunea 2018.

Strategia de dezvoltare pornește în mod necesar de la situația existentă la momentul realizării Master Planului. Aceasta se referă nu numai la realitățile tehnice şi de mediu evaluate pe parcursul întocmirii documentației, precum şi la stadiul planurilor şi proiectelor existente la nivel local.

Obiectivul acestui Master Plan este de a realiza pe cât este posibil o „punte" de legătură între situația existentă şi situația necesară în conformitate cu Tratatul de Aderare al României.

**Scopul** documentului *este de a stabili o strategie şi un plan operațional de dezvoltare pe termen mediu şi lung în sectorul serviciilor de alimentare cu apă şi de canalizare pe o perioadă de 30 de ani în județul Satu Mare, adaptate la cerințele Programului Operațional de Dezvoltare Durabilă (PODD).*

**Obiectivul specific** acestui Master Plan este de a se asigura că localitățile din județul Satu Mare îndeplinesc condiționalitățile de conformare asumate de România prin Tratatul de Aderare al României la Uniunea Europeană ce au luat naștere prin Directiva Consiliului 98/83/CEE referitoare la calitatea apei destinată consumului uman și Directiva Consiliului 91/271/CEE referitoare la tratamentul apei uzate din mediul urban.

Metodologia folosită în elaborarea acestui Master Plan acoperă trei aspecte:

* **Aspecte Consultative:** Master Planul a fost realizat printr-o colaborare strânsă între autoritățile județene, locale şi echipa de consultanți. Ministerul Mediului şi Schimbărilor Climatice a supravegheat şi controlat realizarea acestui Master Plan.
* **Aspecte Legale:** Documentul s-a bazat pe o analiză detaliată a obligațiilor legale românești şi europene şi pe măsurile necesare conformării cu aceste cerințe.
* **Aspecte Tehnice:** Elementele tehnice ale Master Planului au fost determinate folosindu-se tehnici de analiză specifice. S-au realizat acțiuni specifice de colectare a datelor necesare şi analize de opțiuni pentru dezvoltarea adecvată a sistemelor de alimentare cu apă/canalizare şi pentru performanțele economice/de mediu, prin consultare permanentă cu autoritățile implicate şi deplasări în teren.

Scopul principal al documentului este de a oferi un plan de dezvoltare pe termen lung a infrastructurii de alimentare cu apă şi de canalizare pe o perioadă de minim 20 de ani.

Autoritățile locale au implementat proiecte în domeniul alimentării cu apă şi canalizării, proiectate la o scară mică, limitate la granițele administrative ale comunităților. Unele dintre aceste proiecte nu au fost finalizate datorită lipsei şi/sau suspendării finanțării.

În scopul actualizării informației prezentului document au fost analizate toate investițiile realizate la nivelul fiecărei autorități locale din județul Satu Mare, în vederea stabilirii priorităților viitoare pentru dezvoltarea unor proiecte regionale – pe termen scurt şi pe termen lung - care vor utiliza eficient resursele oferite ținând cont şi de constrângerile curente: limitări bugetare, cerințe legale şi termene de conformare, suportabilitatea financiară a comunităților şi autorităților, precum şi adaptarea la schimbările climatice.

De asemenea, s-a luat în considerare faptul că, Ministerul Mediului, Apelor şi Pădurilor, ca lider de proiect, şi Administrația Națională „Apele Române” ca partener, derulează un proiect cu finanțare prin Programul Operațional Capacitate Administrativă 2014-2020, referitor la „***Îmbunătățirea capacității autorității publice centrale în domeniul managementului apelor în ceea ce privește planificarea, implementarea şi raportarea cerințelor europene din domeniul apelor***”. Realizarea acestui proiect este necesară pentru a gestiona eficient această problematică prin realizarea unui *Plan de accelerare a implementării şi conformarea cu prevederile Directivei 91/271/CEE privind epurarea apelor uzate urbane*, precum şi realizarea unei *strategii pentru apă potabilă şi apă uzată*.

Stabilirea măsurilor investiționale din cadrul Master Planului a avut în vedere următoarele elemente:

* Analizarea, actualizarea şi continuarea implementării strategiei de protecție a surselor de apă din sistemele de alimentare cu apă;
* Alegerea surselor de apă în funcție de parametri de calitate a acestora pentru a aplica un proces de tratare corespunzător şi eficient, în vederea respectării parametrilor de calitate impuși de legislația în vigoare;
* Analizarea, actualizarea şi continuarea implementării strategiei de extindere şi reabilitare a rețelelor existente de alimentare cu apă din zona urbană;
* Analizarea, actualizarea şi continuarea implementării tratării apei potabile în locațiile în care calitatea apei furnizate nu atinge parametrii prevăzuți de legislația în vigoare;
* Analizarea, actualizarea şi continuarea implementării strategiei de gospodărire a nămolului la tratarea apei potabile;
* Analizarea, actualizarea şi continuarea implementării Planului de siguranța a apei pentru fiecare sistem de alimentare cu apă;
* Continuarea extinderii şi reabilitării, acolo unde este necesar, a rețelelor de alimentare cu apă existente, pentru realizarea obiectivelor privind gradul de racordare, îndeosebi în mediul rural;
* Detectarea pierderilor de apă va fi o practică de rutină pentru conservarea surselor de apă care vor fi utilizate de consumatori;
* Extinderea ariei de operare în zonele rurale pentru asigurarea calității serviciilor furnizate consumatorilor;
* realizarea de investiții în instalații şi echipamente care să conducă la economie de energie. Toate echipamentele propuse sunt echipamente cu consum mic de energie în scopul obținerii unei economii de energie, au ca rezultat reducerea consumului final de energie, şi implicit la scăderea emisiilor GES;
* Colectarea de date privind toate activele şi rețelele pentru alimentarea centralizată cu apă din regiune. Acest lucru este necesar pentru a permite realizarea următoarelor acțiuni:
* realizarea strategiei privind reducerea pierderilor;
* modelarea hidraulică a rețelelor;
* înregistrarea intervențiilor şi reclamațiilor;
* asigurarea contorizării la nivel general şi local;
* dezvoltarea planurilor de reabilitare a rețelelor pe baza datelor colectate şi procesate;
* dezvoltarea GIS/SCADA şi a sistemelor de management al activelor pentru a veni în sprijinul procesului de luare a deciziilor.

Deficiențe identificate – infrastructura de apă uzată:

* principalele deficiențe ale rețelelor de canalizare sunt reprezentate de gradul insuficient de acoperire cu servicii, de existența unor tronsoane de canalizare subdimensionate, pe care se înregistrează o reducere semnificativă a capacității de transport (în special în sistemele de canalizare din mediul urban); datorită depășirii debitului ploii de calcul utilizat pentru dimensionarea colectoarelor, se produc inundații cu impact negativ semnificativ asupra traficului, sănătății populației şi lucrărilor subterane; există secțiuni unde se produce salt hidraulic la debite mari şi curgerea aval este blocată; gurile de scurgere se blochează din cauza plutitorilor aduși de apă;
* capacitatea actuală a unora dintre stațiile de pompare nu permite preluarea debitelor suplimentare de apă uzată rezultate ca urmare a măsurilor de extindere a rețelelor de canalizare la nivelul aglomerărilor definite în cadrul Master Planului;
* unele grupuri de pompare din cadrul stațiilor de pompare aferente nu mai corespund din punct de vedere al viabilității echipamentelor şi instalațiilor (grad de uzură avansat, eficiență scăzută şi consum de energie ridicat), fiind necesară înlocuirea echipamentelor mecanice, instalațiilor hidraulice şi electrice; de asemenea, pentru unele stații de pompare sunt necesare măsuri de reabilitare structurală;
* lipsa unui sistem de monitorizare a cantităților şi indicatorilor specifici pentru nămolurile rezultate din procesele de epurare.

Prin Tratatul de Aderare şi Planurile de Implementare, România s-a angajat să îmbunătățească standardele de calitate în ceea ce privește sectorul de apă potabilă/apă uzată la nivel național. Capitolul 4.2 al Master Planului cuprinde un rezumat al obiectivelor naționale.

În acest context, obiectivele la nivel județean trebuie să urmeze îndeaproape obiectivele naționale. Condiţiile locale şi regionale pentru implementarea acestor obiective pot diferi însă de la o regiune la alta şi de la un județ la altul. Județul Satu Mare se angajează să adopte în întregime obiectivele naționale.

La stabilirea țintelor în sectorul apei potabile şi apei uzate pentru aglomerările umane din aria proiectului s-au folosit țintele naționale negociate în Tratatul de Aderare. Astfel, procentele stabilite la nivel național au reprezentat nivelul minim propus a fi realizat şi pentru localitățile din aria proiectului.

În ceea ce privește aglomerările din sectorul de apă uzată din județul Satu Mare s-a avut în *vedere Raportul cu lista actualizată de aglomerări de peste 2.000 locuitori echivalenți, incluzând detalii şi hărți pe baza metodologiei de optimizare a costurilor de conformare cu DEAUU* elaborat de Banca Mondială în cadrul ”Acordului de prestări de servicii de asistență tehnică rambursabilă privind asistența acordată României pentru analizarea şi abordarea provocărilor apărute în îndeplinirea cerințelor din Directiva privind epurarea apelor uzate urbane (DEAUU)”.

Investițiile prin Programul Operațional Dezvoltare Durabilă (PODD) vor viza îndeplinirea obligațiilor ce rezultă din Tratatul de Aderare care răspund Directivei nr. 98/83/CE privind calitatea apei destinate consumului uman şi Directivei nr. 91/271/CEE privind colectarea şi epurarea apelor uzate, pentru care România a primit perioade de tranziție în vederea conformării. Astfel, până în decembrie 2015 era prevăzută conformarea cu anumiți parametri ai apei potabile, iar până în 2018 trebuiau îndeplinite obligațiile privind colectarea şi tratarea apei uzate în aglomerările cu peste 2000 l.e., cu respectarea termenelor intermediare, respectiv:

* 31 decembrie 2015 – toate aglomerările mai mari de 10.000 l.e. să se conformeze din punct de vedere al colectării şi epurării avansate a apelor uzate;
* 31 decembrie 2018 – toate aglomerările cu 2.000-10.000 l.e. să se conformeze din punct de vedere al colectării şi epurării secundare a apelor uzate.

Conform raportării Ministerului Apelor şi Pădurilor, în ceea ce privește apă uzată, conformarea aglomerărilor, în decembrie 2019 situația era următoarea:

* Gradul de colectare a apelor uzate – 86,65% în aglomerările cu populația echivalentă mai mare de 10.000 l.e. şi 64,2% în aglomerările umane cu mai mult de 2.000 l.e.
* Gradul de epurare a apelor uzate – 82,87% în aglomerările cu populația echivalentă mai mare de 10.000 l.e. şi 60,87% în aglomerările umane cu mai mult de 2.000 l.e.

Majoritatea aglomerărilor mai mari de 10.000 l.e. au fost incluse în aplicații de finanțare prin politica de coeziune (POSM şi POIM).

Nevoia de investiții pentru conectarea populației la sisteme de alimentare cu apă conforme şi pentru asigurarea de sisteme de colectare şi epurare a apelor uzate din aglomerările rămase este încă foarte mare. Acestea din urmă sunt necesare atât pentru respectarea conformării cu cerințele Directivei 98/83/CE, cât şi cu cele ale Directivei 2000/60/CE cu privire la atingerea sau menținerea stării bune a corpurilor de apă.

Astfel, este necesară continuarea politicii de regionalizare în sector, demarată şi consolidată prin finanțările anterioare, avându-se în vedere implementarea proiectelor începute în perioada 2014-2020 a căror finalizare se va realiza după 2023, precum şi dezvoltarea de noi proiecte care vizează extinderea sistemelor de alimentare cu apă şi conformarea cu prevederile directivelor în ceea ce privește colectarea şi epurarea apelor uzate urbane în aglomerările cu peste 2000 l.e., inclusiv soluții adecvate pentru gestionarea nămolurilor rezultate din stațiile de epurare. Viitoarele investiții vor respecta prevederile Master Planurilor Județene actualizate şi ale Planurilor de Management ale Bazinelor/Spațiilor Hidrografice.

Deși situația operatorilor regionali s-a îmbunătățit considerabil în ultimii ani din punct de vedere al capacității instituționale, este necesar în continuare sprijin financiar pentru asistență tehnică pentru pregătirea şi gestionarea proiectelor de investiții, precum şi pentru consolidarea capacității actorilor implicați în sector (OR, dar şi instituții care au sau trebuie să aibă un rol favorizant în punerea în aplicare a planurilor de investiții pentru conformare).

Având în vedere provocările majore prezentate mai sus cu care se confruntă sectorul de apă/apă uzată, se impune finanțarea următoarelor intervenții/măsuri:

* investiții integrate de dezvoltare a sistemelor de apă şi apă uzată, respectiv:
* construirea şi reabilitarea rețelelor de canalizare şi construirea/reabilitarea/modernizarea stațiilor de epurare a apelor uzate care asigură colectarea şi epurarea încărcării organice biodegradabile în aglomerări mai mari de 2.000 l.e., inclusiv soluții pentru un management adecvat pentru tratarea nămolurilor rezultat în cadrul procesului de epurare a apelor uzate; sisteme individuale adecvate de tratare a apelor uzate pot fi finanțate, în cadrul proiectelor regionale integrate de apă uzată, ca soluții tehnice aplicate punctual şi justificat, la nivelul anumitor aglomerări, ulterior stabilirii şi implementării cadrului legal şi metodologic de către autoritățile responsabile la nivel național;
* construirea şi reabilitarea şi de sisteme de captare şi aducțiune, stații de tratare, reţele de transport şi distribuire a apei destinate consumului uman în contextul proiectelor integrate de apă şi apă uzată;
* măsuri necesare pentru eficientizarea proiectelor şi sustenabilitatea investițiilor (automatizări, SCADA, GIS, contorizări, măsuri privind implementarea managementului activelor etc.);
* pregătirea şi gestionarea proiectelor de investiții de apă şi apă uzată;
* consolidarea capacității actorilor implicați în sector:
* sprijin pentru consolidarea suplimentară şi extinderea operatorilor regionali astfel încât să se dezvolte capacitatea acestora de a realiza investițiile pentru conformare;
* sprijin pentru consolidarea capacității administrative a celorlalte instituții implicate: ADI, ANRSC, MMAP, MS (Institutul de Sănătate Publică), AM PODD.

Având în vedere dezvoltarea integrată şi specificul investițiilor, politica în domeniu şi strategiile de finanțare şi de consolidare a sectorului, perioada de timp şi necesarul de finanțare pentru conformare, prin PODD se vor finanța investițiile prezentate mai sus atât în cadrul unor proiecte noi, precum şi în continuarea investițiilor POIM, în cazul etapizării acestora.

Tipurile de beneficiari îl constituie Asociațiile de Dezvoltare Intercomunitară prin Operatorii Regionali (OR) de Apă finanțați prin POS M şi POIM, iar pentru operațiunile de consolidare a capacității administrative a actorilor din sector vor fi eligibili operatori regionali, ADI, ANRSC, MMAP, MS (Institutul de Sănătate Publică), AM PODD.

Obiectivele stabilite pentru județul Satu Mare sunt următoarele:

* Obiectivul 1: să se realizeze conformarea la angajamentele de tranziție şi obiectivele intermediare convenite între Comisia Europeană şi Guvernul României pentru implementarea Directivei 91/271/CEE cu privire la colectarea şi tratarea apelor uzate urbane în județul Satu Mare şi evitarea descărcărilor de apă uzată netratată în emisari;
* Obiectivul 2: să se realizeze conformarea la Directiva 98/83/CE a CE cu privire la calitatea apei destinate consumului uman, așa cum a fost transpusă în legislația românească de Legea 458/2002 cu privire la calitatea apei potabile (modificată prin Legea nr.311/2004) şi să se îmbunătățească performanța operațională a infrastructurii de apă a județului pentru a se asigura viabilitatea financiară şi operațională.

Obiectivul principal al strategiei județului Satu Mare în domeniul sistemelor de alimentare cu apă şi canalizare îl reprezintă corelarea eficientă a necesarului investițional aferent lucrărilor de reabilitare, modernizare şi extindere în domeniul infrastructurii de apă şi apă uzată din județul Satu Mare cu cerințele de conformare şi cu prevederile reglementărilor de mediu în vigoare.

Elaborarea strategiei județului este strâns legată de continuarea acțiunilor specifice procesului de regionalizare a serviciilor de alimentare cu apă şi canalizare desfășurate în perioadele de programare precedente. Regionalizarea serviciilor de apă este în curs de desfășurare şi îşi propune să depășească fragmentarea excesivă a sectorului. Obiectivul principal al creării unui sistem public regional de alimentare cu apă şi de canalizare îl reprezintă optimizarea serviciilor oferite prin utilizarea de resurse şi facilități comune.

Strategia serviciilor de apă şi apă uzată din județul Satu Mare poate fi sintetizată astfel:

* furnizarea unui tarif unic al serviciilor pentru toate comunitățile în concordanță cu Directivele Uniunii Europene;
* extinderea, acolo unde acest lucru este posibil, a infrastructurii serviciilor existente, în concordanță cu actualele Directive UE, pentru furnizarea de servicii în cât mai multe localități şi aplicarea unei abordări regionale tuturor zonelor județului unde se dovedește a fi eficient;
* acolo unde infrastructura existentă nu poate fi extinsă, pentru asigurarea unei noi infrastructuri este posibilă adoptarea unei noi abordări regionale;
* asigurarea că Operatorul Regional beneficiază de suportul financiar şi politic necesar atât la nivel local, cât şi județean, pentru a fi în măsură să ofere servicii la preturi competitive pentru consumatorii săi;
* continuarea investițiilor realizate în perioada de programare 2014-2020.

În ceea ce privește **infrastructura de apă**, stabilirea măsurilor investiționale din cadrul Master Planului a avut în vedere următoarele elemente:

* Analizarea, actualizarea şi continuarea implementării strategiei de protecție a surselor de apă din sistemele de alimentare cu apă;
* Alegerea surselor de apă în funcție de parametri de calitate a acestora pentru a aplica un proces de tratare corespunzător şi eficient, în vederea respectării parametrilor de calitate impuși de legislația în vigoare;
* Analizarea, actualizarea şi continuarea implementării strategiei de extindere şi reabilitare a rețelelor existente de alimentare cu apă din zona urbană;
* Analizarea, actualizarea şi continuarea implementării tratării apei potabile în locațiile în care calitatea apei furnizate nu atinge parametrii prevăzuți de legislația în vigoare;
* Analizarea, actualizarea şi continuarea implementării strategiei de gospodărire a nămolului la tratarea apei potabile.
* Analizarea, actualizarea şi continuarea implementării Planului de siguranță a apei pentru fiecare sistem de alimentare cu apă;
* Continuarea extinderii şi reabilitării, acolo unde este necesar, a rețelelor de alimentare cu apă existente, pentru realizarea obiectivelor privind gradul de racordare, îndeosebi în mediul rural;
* Detectarea scurgerilor va fi o practică de rutină pentru conservarea apei care va fi utilizată de consumatori.
* Extinderea ariei de operare în zonele rurale pentru asigurarea calității serviciilor furnizate consumatorilor;
* Realizarea de investiții în instalații şi echipamente care să conducă la economie de energie. Toate echipamentele propuse sunt echipamente cu consum mic de energie în scopul obținerii unei economii de energie, au ca rezultat reducerea consumului final de energie, şi implicit la scăderea emisiilor GES;
* Colectarea de date privind toate activele şi rețelele pentru alimentarea centralizată cu apă din regiune. Acest lucru este necesar pentru a permite realizarea următoarelor acțiuni:
* realizarea strategiei privind reducerea pierderilor;
* modelarea hidraulică a rețelelor;
* înregistrarea intervențiilor şi reclamațiilor;
* asigurarea contorizării la nivel general şi local;
* dezvoltarea planurilor de reabilitare a rețelelor pe baza datelor colectate şi procesate;
* dezvoltarea GIS/SCADA şi a sistemelor de management al activelor pentru a veni în sprijinul procesului de luare a deciziilor.

Componentele sistemelor de alimentare cu apă s-au stabilit pe baza unor scheme tehnologice corespunzătoare:

* surse de apă noi sau reabilitarea surselor subterane existente;
* stații de tratare noi sau reabilitarea stațiilor de tratare existente;
* stații de pompare noi sau reechiparea stațiilor de pompare existente;
* conducte de aducțiune şi transport noi sau reabilitarea celor existente;
* rezervoare noi sau reabilitarea rezervoarelor existente;
* reţele de distribuție noi sau reabilitarea rețelelor existente;
* sistem SCADA – dispecer şi sistem GIS pentru monitorizarea şi controlul online al sistemului.

Investițiile propuse pentru **sectorul de apă uzată** au drept scop îmbunătățirea situației prezente pentru sistemele de canalizare. Componentele sistemelor de canalizare s-au stabilit astfel încât să se îmbunătățească calitatea efluenților evacuați de la SEAU în emisari prin realizarea următoarelor tipuri de investiții:

* rețea de canalizare nouă sau reabilitarea rețelelor existente;
* stații de pompare a apei uzate noi sau reabilitarea celor existente (inclusiv conductele de refulare aferente SPAU-rilor);
* construirea unor stații de epurare noi sau reabilitarea stațiilor de epurare existente.

Măsurile investiționale propuse nu au ca efect modificări ale caracteristicilor fizice ale corpurilor de apă de suprafață sau modificări ale nivelului corpurilor de apă subterane care să conducă la deteriorarea stării acestor corpuri de apă. Prin reducerea poluării difuze şi punctiforme datorate evacuării apelor uzate neepurate şi a celor insuficient epurate, obiectivele de investiții propuse contribuie direct la îmbunătățirea stării chimice şi stării ecologice/potențialului ecologic al corpurilor de apă de suprafață şi a stării chimice a corpurilor de apă subterane freatice.

La analiza opțiunilor şi stabilirea investițiilor propuse în cadrul Master Planului s-au avut în vedere protecția sănătății umane şi conservarea, protecția şi îmbunătățirea calității mediului, în condiţiile utilizării durabile a resurselor de apă, luând în considerare principiile precauției, prevenirii, evitării daunelor la sursă şi principiul poluatorul plătește.

Extinderea continuă a sistemelor de canalizare a apelor uzate din județul Satu Mare, obligatorie pentru aglomerări cu peste 2.000 de locuitori echivalenți, va conduce la creșterea cantităților de nămol rezultat din procesele de epurare.

“Strategia privind managementul nămolului” a fost elaborată în cadrul Proiectului regional de dezvoltare a infrastructurii de apă şi apă uzată în județul Satu Mare, în perioada 2014-2020.

Obiectivul general al **Strategiei de Management a Nămolului** este acela de a emite un concept cu privire la gestionarea nămolurilor, luându-se în considerare preîntâmpinarea şi contracararea efectelor negative ale nămolului rezidual asupra sănătății umane şi asupra mediului înconjurător. Aceasta va servi ca o soluție pe termen lung pentru gestionarea nămolului, stabilind un cadru de acțiune care să aibă la baza principiile siguranței şi durabilității.

Strategia privind gestionarea nămolului generat în aria de operare a SOCIETĂŢII APASERV SATU MARE S.A., are ca obiective specifice:

* Stabilirea şi evaluarea permanentă a bilanțului cantitativ şi calitativ al nămolurilor;
* Stabilirea şi evaluarea permanentă a direcțiilor şi domeniilor de eliminare, în primul rând cele de valorificare în agricultură, dar şi altele cum ar fi producerea de energie;
* Valorificarea nămolurilor prin aplicarea unor strategii regionale – crearea de clustere, valorificarea împreună cu alte deșeuri etc.;
* Identificarea agenților economici care să preia nămolul de la stațiile de epurare şi, respectând legislația, să asigure eliminarea prin valorificarea acestuia în agricultură, în producerea de energie sau alte direcții care să asigure condiții economice şi ecologice favorabile, inclusiv pentru reabilitarea terenurilor degradate şi închiderea depozitelor existente.

Unul din componentele de bază în viitorul apropiat îl reprezintă **digitalizarea**. Aceasta va genera economii importante prin costuri fizice scăzute şi tranzacții realizate majoritar online. Serviciile sunt orientate în mare parte către nevoile clientului şi generează o serie de avantaje, precum:

* Facilitează interacțiunea dintre angajații companiei şi cetățeni;
* Comunicarea dintre cele două părți se realizează printr-o singură platformă online;
* Simplifică munca personalului angajat la companiei de apă;
* Toate înregistrările şi sesizările se pot realiza în sistem centralizat;
* Crește gradul de confort al clienților;
* Se reduc/optimizează costurile operaționale din cadrul companiei;
* Este accesibil oriunde există conexiune la internet;
* Se pot realiza ședințe interne şi audieri online în siguranță pentru angajați și clienți;
* O parte din angajați își pot desfășura munca remote/online.

Ținând cont de faptul că, pentru perioada de programare 2014-2020 „Proiectul regional de dezvoltare a infrastructurii de apă și apă uzată din Județul Satu Mare/Regiunea Nord-Vest, în perioada 2014-2020” se află în curs de implementare fiind adoptate soluții regionale de extindere şi modernizare a sistemelor de canalizare pentru conectarea la stațiile de epurare regionale care au capacitatea să preia apele uzate din toate aglomerările aflate în clusterele definite în Aplicația de Finanțare menționată, investițiile propuse în Master Plan pentru perioada 2021-2027 vor reprezenta o continuitate a investițiilor realizate în etapele precedente.

În urma consultărilor la nivel municipal, județean şi ministerial, s-a convenit includerea în Master Plan a unor măsuri investiționale care au ca țintă continuarea investițiilor în aglomerările definite în primele etape de investiții finanțate din Fondurile de Coeziune – etapa I 2007 – 2013, respectiv etapa a II-a 2014-2020, precum şi în aglomerările definite în *Raportul cu lista actualizată de aglomerări de peste 2.000 locuitori echivalenți, incluzând detalii şi hărți pe baza metodologiei de optimizare a costurilor de conformare cu DEAUU* elaborat de Banca Mondială în cadrul ”Acordului de prestări de servicii de asistență tehnică rambursabilă privind asistența acordată României pentru analizarea şi abordarea provocărilor apărute în îndeplinirea cerințelor din Directiva privind epurarea apelor uzate urbane (DEAUU)”.

Selecția investițiilor prioritare trebuie să fie bazată pe un proces eficient şi transparent. Având în vedere experiența din primele perioade de programare şi a fondurilor de preaderare este necesar ca, la baza programului de investiții, să stea o strategie de planificare coerentă şi fezabilă.

**Aspectele esențiale ale acestei strategii care au avut ca urmare actualizarea prezentului Master Plan sunt:**

1. **Toate investițiile propuse trebuie să contribuie la conformarea țării noastre cu obligațiile Tratatului de Aderare în ceea ce privește:**

* **Directiva 98/83/EEC referitoare la calitatea apei destinată consumului uman;**
* **Directiva 91/271/EEC privind tratarea apelor uzate orășenești.**

1. **Programele de investiții pe termen scurt se vor concentra asupra unei selecții a investițiilor de care este nevoie astfel încât să se respecte cele mai importante termene din punctul (1) de mai sus. Selecția va acorda prioritate acelor proiecte care au șanse crescute de a fi implementate cu succes în termenele aplicabile, în vederea demonstrării unei folosiri eficiente a fondurilor accesate.**
2. **Lista de proiecte de investiții pe termen lung va fi structurată în așa fel încât să îndeplinească restul de obligații ale României din cadrul Tratatului de Aderare cu privire la cele două directive menționate mai sus.**
3. **În cazurile în care se mai constată o nevoie de investiții în vederea respectării unui termen scurt (de exemplu în cazul în care există deja o comunitate de peste 2.000 de locuitori echivalenți), raportul beneficiu/cost al investiției va fi maximizat prin extinderea investiției astfel încât să acopere un număr cât mai mare de utilizatori, într-o manieră fezabilă şi rezonabilă. În acest fel, se maximizează și probabilitatea ca acea investiție să fie durabilă.**
4. **Investițiile propuse în Master Plan pentru perioada 2021-2027 reprezintă acțiuni de continuare a implementării măsurilor privind realizarea/modernizarea şi funcționarea corespunzătoare a infrastructurii de apă/apă uzată din județul Satu Mare, având în vedere, de asemenea, maximizarea valorii adăugate a sprijinului financiar şi integrarea măsurilor necesare de adaptare la efectele schimbărilor climatice.**

Având în vedere cele de mai sus, evidențiate în Nota de fundamentare a Apaserv Satu Mare înregistrată la registratura Consiliului Județean Satu Mare cu nr. 27309/16.12.2022,

ținând seama de Avizul favorabil al Comisiei Tehnico-Economice a Apaserv Satu Mare S.A. asupra Master Planului Actualizat, în sectorul de apă și apă uzată din județul Satu Mare, înaintat prin adresa înregistrată la registratura Consiliului Județean Satu Mare cu nr. 27310/16.12.2022,

în temeiul prevederilor art. 182 alin. (4) cu trimitere la art. 136 alin. (8) lit. b) și alin.(10) din Ordonanța de urgență nr. 57/2019 privind Codul administrativ, cu modificările și completările ulterioare, **considerăm oportună și legală adoptarea Proiectului de hotărâre** **privind aprobarea** **Master Planului Actualizat în sectorul de apă și apă uzată din județul Satu Mare.**

**Direcția dezvoltare regională**

**Director executiv, Șef Serviciu Monitorizare,**

**Ștern Felicia Cristina Roman Luminița Liliana**

**Vizat juridic,**

**Tănase Loredana Roxana**

Red.Tehn.R.L.L..Exemplare 5