**ROMÂNIA**

**JUDEŢUL SATU MARE**

**CONSILIUL JUDEŢEAN SATU MARE**

**PROIECT DE HOTĂRÂRE NR.\_\_\_\_\_\_\_\_\_\_ din \_\_\_\_\_\_\_\_\_\_\_**

**privind aprobarea Master Planului Actualizat în sectorul de apă și apă uzată**

**din județul Satu Mare**

Consiliul Județean Satu Mare,

având în vedere Referatul de aprobare nr. \_\_\_\_\_\_\_\_\_\_\_\_\_\_\_\_\_\_ al președintelui Consiliului Județean Satu Mare, anexat prezentului proiect de hotărâre,

ținând seama de:

* Hotărârea nr.181/2008 privind constituirea asociației cu denumirea ”Asociația de dezvoltare intercomunitară pentru servicii în sectorul de apă și apă uzată din județul Satu Mare”, cu modificările și completările ulterioare;
* Hotărârea nr.29/2018 privind aprobarea Master Planului în sectorul de apă și apă uzată din județul Satu Mare actualizat – revizia februarie 2018 aferent Proiectului regional de dezvoltare a infrastructurii de apă și apă uzată din județul Satu Mare/Regiunea Nord-Vest, în perioada 2014-2020;
* Nota de fundamentare a Apaserv Satu Mare S.A. înregistrată la registratura Consiliului Județean Satu Mare cu nr. 27309/16.12.2022;
* Avizul favorabil al Comisiei Tehnico-Economice a APASERV Satu Mare S.A. asupra Master Planului Actualizat, în sectorul de apă și apă uzată din județul Satu Mare înaintat prin adresa înregistrată la registratura Consiliului Județean Satu Mare cu nr. 27310/16.12.2022;

luând în considerare:

* prevederile art. 3 lit. y), ale art. 10 alin. (1) lit. a) și b), ale art. 11 alin. (2), alin. (3) lit. g), alin (5) și ale art. 12 alin. (1) lit. a) din Legea serviciului de alimentare cu apă și de canalizare nr. 241/2006, republicată, cu modificările și completările ulterioare,
  + prevederile art. 8 alin. (3) lit. a) din Legea serviciilor comunitare de utilități publice nr. 51/2006, republicată, cu modificările și completările ulterioare,

în conformitate cu prevederile art. 173 alin. (1) lit. b), alin. (3) lit. d) precum și cu cele ale art. 182 alin (4) cu trimitere la art. 139 alin (3) lit. d) din O.U.G. nr. 57/2019 privind Codul administrativ, cu modificările și completările ulterioare,

în temeiul prevederilor art. 196 alin. 1 lit. a) din O.U.G. nr. 57/2019 privind Codul administrativ, cu modificările și completările ulterioare

**HOTĂRĂŞTE:**

**Art. 1** SeaprobăMaster Planul Actualizat în sectorul de apă și apă uzată din județul Satu Mare, conform ***Anexei*** care face parte integrantă din prezenta hotărâre.

**Art. 2** Cu ducerea la îndeplinire a prezentei hotărâri se încredințează Operatorul Regional de Apă și Canal APASERV Satu Mare S.A și Asociația de Dezvoltare Intercomunitară pentru servicii în sectorul de apă și apă uzată din Județul Satu Mare.

**Art. 3** Prezenta hotărâre se comunică Operatorului Regional de Apă și Canal APASERV Satu Mare S.A, Asociației de Dezvoltare Intercomunitară pentru servicii în sectorul de apă și apă uzată din Județul Satu Mare precum și Direcției Dezvoltare Regională și Direcției Tehnice din cadrul aparatului de specialitate al Consiliului Județean Satu Mare.

**Satu Mare, \_\_\_\_\_\_\_\_\_\_2022**

**INIȚIATOR: AVIZEAZĂ:**

**PREȘEDINTE, SECRETAR GENERAL AL JUDEŢULUI**

**Pataki Csaba Crasnai Mihaela Elena Ana**

Red.Tehn.T.L.R.Exemplare 5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**CABINET PREŞEDINTE**

**Nr. \_\_\_\_\_\_\_\_\_\_\_\_\_\_\_\_\_\_\_\_**

**REFERAT DE APROBARE**

**privind aprobarea Master Planului Actualizat în sectorul de apă și apă uzată**

**din județul Satu Mare**

Prin Hotărârea nr. 29/26.02.2018 privind aprobarea Master Planului în sectorul de apă și apă uzată din județul Satu Mare actualizat – revizia februarie 2018 aferent Proiectului regional de dezvoltare a infrastructurii de apă și apă uzată din județul Satu Mare/Regiunea Nord-Vest, în perioada 2014-2020

Prin adresa înregistrată la registratura Consiliului Județean Satu Mare cu nr.27310/16.12.2022, APASERV Satu Mare S.A. solicită Consiliului Județean Satu Mare aprobarea Master Planului Actualizat în sectorul de apă și apă uzată din județul Satu Mare, în baza Notei de fundamentare înregistrată la registratura Consiliului Județean Satu Mare cu nr.27309/16.12.2022.

Obiectivul specific acestui Master Plan este de a se asigura ca localitățile din județul Satu Mare îndeplinesc condiționalitățile de conformare asumate de România prin Tratatul de Aderare al României la Uniunea Europeană ce au luat naștere prin: Directiva Consiliului 98/83/CEE referitoare la calitatea apei destinată consumului uman și Directiva Consiliului 91/271/CEE referitoare la tratamentul apei uzate din mediul urban.

Scopul principal al documentului este de a oferi un plan de dezvoltare pe termen lung a infrastructurii de alimentare cu apa și de canalizare pe o perioada de minim 20 de ani.

În scopul actualizării informației prezentului document au fost analizate toate investițiile realizate la nivelul fiecărei autorități locale din județul Satu Mare, în vederea stabilirii priorităților viitoare pentru dezvoltarea unor proiecte regionale – pe termen scurt și pe termen lung - care vor utiliza eficient resursele oferite ținând cont și de constrângerile curente: limitări bugetare, cerințe legale și termene de conformare, suportabilitatea financiară a comunităților și autorităților, precum și adaptarea la schimbările climatice.

Luând în considerare prevederile art. 3 lit. y), ale art. 10 alin. (1) lit. a) și b), ale art. 11 alin. (2), alin. (3) lit. g), alin (5) și ale art. 12 alin. (1) lit. a) din Legea serviciului de alimentare cu apă și de canalizare nr. 241/2006, republicată, cu modificările și completările ulterioare, precum și prevederile art. 8 alin. (3) lit. a) din Legea serviciilor comunitare de utilități publice nr. 51/2006, republicată, cu modificările și completările ulterioare,

Având în vedere cele de mai sus,

În temeiul prevederilor art. 182 alin. (2) din Ordonanța de urgență nr. 57/2019 privind Codul administrativ, cu modificările și completările ulterioare,

**INIŢIEZ:**

**Proiectul de hotărâre privind aprobarea Master Planului Actualizat în sectorul de apă și apă uzată din județul Satu Mare.**

**INIȚIATOR:**

**PREȘEDINTE**

**Pataki Csaba**

Red.Tehn.R.L.L..Exemplare 5